Foto: Hina, Index

SDP je Povjerenstvu za sprečavanje sukoba interesa podnio prijavu protiv premijera Andreja Plenkovića.



Siniša Hajdaš Dončić i Peđa Grbin su jutros predali Povjerenstvu za odlučivanje o sukobu interesa prijavu protiv premijera Plenkovića vezano za Aferu Hotmail, javlja reporter N1.



Podsjetimo, Hajdaš Dončić je još sinoć za Novu TV rekao da će SDP prijaviti Plenkovića Povjerenstvu.



"Zamjeramo mu pogodovanje ljudima koji su pisali takozvani lex Agrokor. Dakle, ima previše povezanosti i to nije slučajnost. Taj je, smatramo, postupak vođen tako da se osobama koje su vodile postupak ne naplati kako je normalno u demokratskim društvima. Dakle, od Ministarstva gospodarstva da se plate mišljenja. To je do 200.000 kuna, to je bagatelna nagodba. Cijelo vrijeme se izvrću teze jer se htjelo omogućiti da se te osobe naplate iz Agrokora. To je jedina teza i zbog toga bi Povjerenstvo po sili zakona moglo pokrenuti postupak", kazao je.